ปตท.สผ.กำไรทรุด
ปตท.สผ.กำไรทรุด 46.84 %
29 ม.ค. 2553

ปตท.สผ.กำไรทรุด 46.84 %
บริษัท ปตท. สำรวจและผลิตปิโตรเลียม  หรือปตท.สผ. ประกาศผลกำไรสุทธิ 22,153.59 ล้านบาท คิดเป็นกำไรหุ้นละ 6.69  บาท ลดลง  46.84 %จากปี 2551 ที่มีกำไรสุทธิ 41,674.83 ล้านบาท หรือ 12.62 บาท  ด้าน คณะกรรมการมีมติให้บริษัทจ่ายเงินปันผลอีกหุ้นละ 1.20 บาท หลังจากจ่ายระหว่างกาลไปแล้ว 1.48 บาท ทั้งนี้ ผู้ถือหุ้นที่จะได้รับเงินปันผลงวดนี้ต้องมีชื่อในทะเบียนในวันที่ 16 ก.พ. 2553 และจะจ่ายเงินในวันที่ 9 เม.ย. 2553 ในปี 2552 บริษัทฯ และบริษัทย่อย มีรายได้รวม 120,338 ล้านบาท ลดลง 19,669 ล้านบาท หรือ 14 % เมื่อเทียบกับปี 2551 ซึ่งมีรายได้รวม 140,007 ล้านบาท ขณะเดียวกันมีค่าใช้จ่ายรวมทั้งสิ้น 78,037 ล้านบาท เพิ่มขึ้น 13,060 ล้านบาท หรือ 20 % เมื่อเทียบกับปีก่อน ซึ่งมีค่าใช้จ่ายรวม 64,977 ล้านบาท ทั้งนี้ ปตท.สผ.มีค่าใช้จ่ายจำนวนมากจากการเกิดเพลิงไหม้ของโครกงารมอนทาร่าที่ประเทศออสเตรเลีย สำหรับปริมาณสำรองพิสูจน์แล้ว (Proved Reserve) รวมทุก โครงการ ณ วันที่ 31 ธ.ค. 2552 โดยคิดเป็นปริมาณน้ำมันดิบและคอนเดนเสทประมาณ 218 ล้าบาร์เรล และเป็นก๊าซธรรมชาติประมาณ 5,649 พันล้านลูกบาศก์ฟุต หรือรวมทั้งหมด ประมาณ 1,099 ล้านบาร์เรลเทียบเท่าน้ำมันดิบ